9. การกำกับดูแลกิจการและโครงสร้างการจัดการ

9.1 โครงสร้างการจัดการ

[] 

นโยบายการกำกับดูแลกิจการ (Corporate Governance Policy)

คณะกรรมการบริษัทได้อนุมัตินโยบายการกำกับดูแลกิจการเป็นลายลักษณ์อักษร
โดยมีหลักการและแนวปฏิบัติที่สอดคล้องกับหลักการการกำกับดูแลกิจการที่ดีของตลาดหลักทรัพย์แห่งประเทศไทย
ซึ่งได้ถือปฏิบัติมาตั้งแต่วันที่ 13 พฤศจิกายน 2545
คณะกรรมการบริษัทได้ประชุมทบทวนปรับปรุงนโยบายการกำกับดูแลกิจการเป็นประจำทุกปี
ซึ่งได้ปรับปรุงล่าสุดเมื่อวันที่ 22 มีนาคม 2549 ทั้งนี้ได้มีการสื่อสารให้คณะกรรมการ
ผู้บริหารและพนักงานของบริษัทฯได้รับทราบและถือปฏิบัติอย่างต่อเนื่อง

คณะกรรมการบริษัทเชื่อว่าการกำกับดูแลธุรกิจ ตามหลักการกำกับดูแลกิจการที่ดี (Good
Corporate Governance) อันประกอบด้วย กรรมการและผู้บริหารที่มีภาวะผู้นำ
วิสัยทัศน์และความรับผิดชอบ
มีโครงสร้างการบริหารงานที่มีกลไกการควบคุมและการถ่วงดุลอำนาจเพื่อให้การบริหารงานเป็นไปอย่างโปร่งใส
เป็นธรรม สามารถตรวจสอบได้
คำนึงถึงสิทธิความเท่าเทียมกันของผู้ถือหุ้นและความรับผิดชอบต่อผู้มีส่วนได้เสีย
อันเป็นรากฐานที่สำคัญต่อการเจริญเติบโตที่ยั่งยืน
นั้นจะช่วยสามารถเพิ่มมูลค่าและผลตอบแทนแก่ผู้ถือหุ้นของบริษัทฯ ได้ในระยะยาว ตลอดจน
เป็นที่ยอมรับของสังคมไทยและสร้างความเชื่อมั่นให้กับผู้ที่เกี่ยวข้อง

นโยบายดังกล่าวแบ่งออกเป็น 5 หมวดครอบคลุมหลักการกำกับดูแลกิจการที่ดี ดังนี้

1.  คณะกรรมการบริษัท

2.  สิทธิและความเท่าเทียมกันของผู้ถือหุ้นและบทบาทต่อผู้มีส่วนได้เสีย

3.  การเปิดเผยสารสนเทศและความโปร่งใส

4.  การบริหารความเสี่ยงและการควบคุมภายใน

5.  จรรยาบรรณ

(ผู้ที่สนใจสามารถศึกษาเพิ่มเติมและ download นโยบายการกำกับดูแลกิจการ ได้ที่
www.shincorp.com)

1. โครงสร้างของคณะกรรมการ

องค์ประกอบของคณะกรรมการ

คณะกรรมการบริษัทประกอบด้วยกรรมการที่มีประสบการณ์ในหลากหลายสาขาต่างๆ ของธุรกิจจำนวน
9 ท่าน มีสัดส่วนกรรมการที่ไม่เป็นผู้บริหารต่อกรรมการที่เป็นผู้บริหารจำนวน 7 ต่อ 2 ท่าน
หรือเกินกว่ากึ่งหนึ่งของจำนวนกรรมการทั้งคณะ และมีกรรมการอิสระจำนวน 3 ท่านหรือคิดสัดส่วน
3 ใน 9 ของจำนวนกรรมการทั้งคณะ
ซึ่งจะช่วยให้มีการถ่วงดุลระหว่างการกำกับและการบริหารงานของคณะกรรมการบริษัท

+-------------------------+--------------------------+----------------+
| ชื่อ-นามสกุล               | ตำแหน่ง                   | วันที่ดำรง        |
|                         |                          |                |
|                         |                          | ตำแหน่งครั้งแรก   |
+-------------------------+--------------------------+----------------+
| นายพงส์ สารสิน***         | ประธานกรรมการ            | 23 มกราคม 2549 |
+-------------------------+--------------------------+----------------+
| ดร. วิรัช อภิเมธีธำรง       | กรรมการอิสระ              | 7 พฤศจิกายน     |
|                         |                          | 2544           |
+-------------------------+--------------------------+----------------+
| นายวิทิต ลีนุตพงษ์           | กรรมการอิสระ              | 16 ตุลาคม 2543  |
+-------------------------+--------------------------+----------------+
| นายสมชาย ศุภธาดา***      | กรรมการอิสระ              | 30 มิถุนายน 2549 |
+-------------------------+--------------------------+----------------+
| นายฟุน เซียว เฮง***       | กรรมการ                  | 20 มิถุนายน 2549 |
+-------------------------+--------------------------+----------------+
| นายสุรินทร์ อุปพัทธกุล***     | กรรมการ                  | 22 มีนาคม 2549  |
+-------------------------+--------------------------+----------------+
| ดร.วิชิต สุรพงษ์ชัย***       | กรรมการ                  | 23 มกราคม 2549 |
+-------------------------+--------------------------+----------------+
| นายบุญคลี ปลั่งศิริ           | กรรม                     | 1 ธันวาคม 2541  |
|                         | การและประธานกรรมการบริหาร |                |
+-------------------------+--------------------------+----------------+
| นางศิริเพ็ญ สีตสุวรรณ        | กรรมการและกรรมการบริหาร   | 6 มกราคม 2542  |
+-------------------------+--------------------------+----------------+

มีนายวิชัย กิตติวิทยากุล ทำหน้าที่เป็นเลขานุการคณะกรรมการบริษัท

*** หมายเหตุ ในระหว่างปี 2549 มีการแต่งตั้งกรรมการใหม่แทนกรรมการที่ได้ลาออก ดังนี้

a.  นายพงส์ สารสิน เป็นประธานกรรมการแทนนาย บรรณพจน์ ดามาพงศ์

b.  นายสมชาย ศุภธาดา เป็นกรรมการอิสระแทน ดร.โฮฬาร ไชยประวัติ

c.  นายฟุน เซียว เฮง เป็นกรรมการแทน นายเอส อิศวาราน (นายเอส อิศวาราน
    เป็นกรรมการแทนนายสุรศักดิ์ วาจาสิทธิ์ )

d.  ดร.วิชิต สุรพงษ์ชัย เป็นกรรมการแทน นายอารักษ์ ชลธาร์นนท์

e.  นายสุรินทร์ อุปพัทธกุล เป็นกรรมการแทน นายนิวัฒน์ธำรง บุญทรงไพศาล

คณะกรรมการบริษัทพิจารณาทบทวนความเหมาะสมของจำนวนและองค์ประกอบของคณะกรรมการบริษัทเป็นประจำทุกปี
เพื่อให้มั่นใจว่าสามารถทำหน้าที่พิจารณา ตัดสินใจใดๆ เป็นไปอย่างรอบคอบ
คำนึงถึงผลประโยชน์ของบริษัทฯอย่างสูงสุด

คณะกรรมการบริษัทเชื่อมั่นว่า ด้วยองค์ประกอบ
ประสบการณ์และขนาดของคณะกรรมการบริษัทดังกล่าว มีความเหมาะสมและคล่องตัว
สามารถดูแลติดตามและบริหารงานต่างๆ ของบริษัทฯ ในอนาคตได้เป็นอย่างดี

ภาวะผู้นำและวิสัยทัศน์

คณะกรรมการบริษัทมีภาวะผู้นำ วิสัยทัศน์ มีความเป็นอิสระในการตัดสินใจ
ที่จะกำกับดูแลกิจการของบริษัทฯให้เป็นไปตามวัตถุประสงค์และเป้าหมายที่ได้กำหนดไว้ให้เกิดประโยชน์สูงสุดต่อบริษัทฯ
และผู้ถือหุ้นโดยรวม คณะกรรมการบริษัทได้ทำหน้าที่ร่วมกำหนดและอนุมัติ วิสัยทัศน์ พันธกิจ กลยุทธ์
แนวทางในการดำเนินธุรกิจ วัตถุประสงค์ เป้าหมาย งบประมาณ แผนงาน ดัชนีตัวชี้วัดที่สำคัญและ
Balanced Scorecard ตลอดจน Incentive Plan เป็นประจำทุกปี

คณะกรรมการบริษัทและฝ่ายบริหารมีความรับผิดชอบตามหน้าที่ต่อผู้ถือหุ้นจึงได้กำหนดและแบ่งแยกหน้าที่ระหว่างคณะกรรมการบริษัทและฝ่ายบริหารไว้อย่างชัดเจน
ในการบริหารงานประจำคณะกรรมการได้มอบหมายและให้อำนาจแก่ฝ่ายบริหารดำเนินธุรกิจให้เป็นไปตามแผนงานที่กำหนดไว้
และติดตามการปฏิบัติตามแผนงานเป็นประจำโดยเปรียบเทียบผลการดำเนินงานเป็นรายไตรมาส

กรรมการทุกท่านกล้าตัดสินใจ มีการแสดงความคิดเห็นและให้ข้อเสนอแนะต่อฝ่ายบริหาร นอกจากนี้
กรรมการทุกท่านของบริษัทฯยังเป็นแบบอย่างที่ดีในการเป็นผู้นำการเปลี่ยนแปลง
และส่งเสริมความร่วมมืออันดีระหว่างคณะกรรมการและฝ่ายบริหาร

หน้าที่และความรับผิดชอบ

คณะกรรมการบริษัทมีหน้าที่และความรับผิดชอบที่สำคัญดังนี้

-   ต้องปฏิบัติหน้าที่ให้เป็นไปตามกฎหมาย
    วัตถุประสงค์และข้อบังคับของบริษัทตลอดจนมติที่ประชุมผู้ถือหุ้นด้วยความซื่อสัตย์ สุจริต
    และระมัดระวังรักษาผลประโยชน์ของบริษัท

-   กำหนดวิสัยทัศน์ นโยบาย
    และทิศทางการดำเนินงานของบริษัทและกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าสูงสุดให้แก่บริษัทและผู้ถือหุ้น

-   พิจารณาอนุมัติรายการที่สำคัญ เช่น โครงการลงทุนธุรกิจใหม่, การซื้อขายทรัพย์สิน ฯลฯ
    และการดำเนินการใดๆ ที่กฎหมายกำหนด

-   พิจารณาอนุมัติและ/หรือให้ความเห็นชอบต่อรายการที่เกี่ยวโยงกันของบริษัทและบริษัทย่อยให้เป็นไปตามประกาศ
    ข้อกำหนด และแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

-   ประเมินผลงานของประธานกรรมการบริหารและกรรมการบริหารอย่างสม่ำเสมอและกำหนดค่าตอบแทน

-   รับผิดชอบต่อผลประกอบการและการปฏิบัติงานของฝ่ายบริหาร
    โดยให้มีความตั้งใจและความระมัดระวังในการปฏิบัติงาน

-   จัดให้มีระบบบัญชี การรายงานทางการเงินและการสอบบัญชีที่เชื่อถือได้
    รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
    การบริหารจัดการความเสี่ยง การรายงานทางการเงินและการติดตามผล

-   ดูแลไม่ให้เกิดปัญหาความขัดแย้งทางผลประโยชน์ระหว่างผู้มีส่วนได้เสียของบริษัท

-   กำกับดูแลกิจการให้มีการปฏิบัติงานอย่างมีจริยธรรม

-   ทบทวนนโยบายการกำกับดูแลกิจการของบริษัท
    และประเมินผลการปฏิบัติตามนโยบายดังกล่าวเป็นประจำอย่างน้อยปีละ 1 ครั้ง

-   รายงานความรับผิดชอบของตนในการจัดทำรายงานทางการเงิน โดยแสดงควบคู่กับรายงาน
    ของผู้สอบบัญชีไว้ในรายงานประจำปีและครอบคลุมในเรื่องสำคัญๆ
    ตามนโยบายเรื่องข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

กรรมการผู้มีอำนาจลงนามผูกพันบริษัทฯ

กรรมการผู้มีอำนาจลงนามผูกพันบริษัทฯ มี ดังนี้ "นายฟุน เซียว เฮง นายวิชิต สุรพงษ์ชัย
นายบุญคลี ปลั่งศิริ นางศิริเพ็ญ สีตสุวรรณ กรรมการสองในสี่คนลงลายมือชื่อร่วมกัน
และประทับตราสำคัญของบริษัท"

การแยกตำแหน่งประธานกรรมการและประธานกรรมการบริหาร

บริษัทฯ
ถือเป็นนโยบายสำคัญในการแบ่งแยกตำแหน่งประธานกรรมการและประธานกรรมการบริหารไม่ให้เป็นบุคคลเดียวกัน
ทั้งนี้ เพื่อให้มีการถ่วงดุลอำนาจโดยแยกหน้าที่การกำกับดูแลและการบริหารงานออกจากกัน
และได้กำหนดหน้าที่ความรับผิดชอบไว้อย่างชัดเจน ดังนี้

-   นายพงส์ สารสิน : ประธานกรรมการบริษัท
    เป็นผู้รับผิดชอบในฐานะผู้นำของคณะกรรมการบริษัท
    นอกจากนี้ยังมีหน้าที่ในฐานะเป็นประธานการประชุมคณะกรรมการบริษัทและการประชุมผู้ถือหุ้น

-   นายบุญคลี ปลั่งศิริ : ประธานกรรมการบริหาร เป็นหัวหน้าและผู้นำคณะผู้บริหารของบริษัทฯ
    รับผิดชอบต่อคณะกรรมการบริษัทในการบริหารจัดการ เพื่อให้บรรลุวัตถุประสงค์
    ตามแผนงานหรือเป้าหมายที่วางไว้

การสรรหาและแต่งตั้งกรรมการ

คณะอนุกรรมการสรรหาทำหน้าที่ในการสรรหากรรมการเพื่อเสนอให้คณะกรรมการบริษัทอนุมัติและ/หรือเสนอขออนุมัติแต่งตั้งต่อที่ประชุมผู้ถือหุ้น
โดยการสรรหาผู้ที่มีความรู้ความสามารถ มีคุณสมบัติและประสบการณ์ตามที่บริษัทฯต้องการ
และมีเวลาอย่างเพียงพอที่จะปฏิบัติหน้าที่ให้แก่บริษัทฯได้มาดำรงตำแหน่งเป็นกรรมการ
ตามหลักเกณฑ์และวิธีการที่กำหนดอยู่ในข้อบังคับของบริษัทฯ
(ผู้ที่สนใจสามารถดูข้อบังคับของบริษัทได้ที่ www.shincorp.com) สรุปได้ดังนี้

1.  ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
    3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้
    ก็ให้ออกโดยจำนวนที่ใกล้ที่สุดกับส่วน 1 ใน 3
    โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
    ให้ใช้วิธีจับฉลากกันว่าผู้ใดจะออก ส่วนปีหลังๆ ต่อไป
    ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
    และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

2.  ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

    2.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 2.1
        เพื่อที่จะเลือกตั้งบุคคลคนเดียวหรือหลายคนเป็นกรรมการก็ได้
        ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
        ให้ผู้เป็นประธานเป็นผู้ออกเสียงชี้ขาด

3.  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระ
    ให้คณะกรรมการมีมติด้วยคะแนนไม่น้อยกว่า 3 ใน 4
    ของกรรมการที่เหลืออยู่เลือกบุคคลใดบุคคลหนึ่ง
    ซึ่งมีคุณสมบัติและไม่มีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด
    พ.ศ.2535 เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

นิยามของกรรมการอิสระ

กรรมการอิสระ หมายถึง
บุคคลที่มีคุณสมบัติครบถ้วนและมีความเป็นอิสระตามที่คณะกรรมการบริษัทได้กำหนดไว้ในนโยบายการกำกับดูแลกิจการของบริษัทฯและสอดคล้องกับหลักเกณฑ์ของตลาดหลักทรัพย์แห่งประเทศไทย
กล่าวคือ

1.  ถือหุ้นไม่เกินร้อยละ 0.5 ของทุนชำระแล้วของบริษัท บริษัทในเครือ บริษัทร่วม
    บริษัทที่เกี่ยวข้อง

2.  เป็นกรรมการที่ไม่มีส่วนร่วมในการบริหารงาน ไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่

3.  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในบริษัท
    บริษัทในเครือ บริษัทร่วม บริษัทที่เกี่ยวข้อง

4.  เป็นกรรมการที่ไม่ใช่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่

5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

นอกจากนี้แล้ว ยังต้องสามารถแสดงความเห็นหรือรายงานได้อย่างเสรีตามภารกิจที่ได้มอบหมาย
โดยไม่คำนึงถึงผลประโยชน์ใดๆที่เกี่ยวกับทรัพย์สินหรือตำแหน่งหน้าที่
และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใด ๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

วาระการดำรงตำแหน่ง

นโยบายของบริษัทปัจจุบันได้กำหนดให้กรรมการแต่ละท่านมีวาระการดำรงตำแหน่งของกรรมการแต่ละคนตามข้อบังคับของบริษัทฯและไม่ได้จำกัดจำนวนครั้งสูงสุดของกรรมการที่ถูกแต่งตั้งกลับเข้ามาเป็นกรรมการใหม่ไว้
รวมทั้งไม่ได้จำกัดคุณสมบัติในเรื่องอายุของกรรมการ

การดำรงตำแหน่งกรรมการในบริษัทอื่น

นโยบายของบริษัทปัจจุบันไม่ได้จำกัดจำนวนบริษัทที่กรรมการแต่ละคนดำรงตำแหน่ง อย่างไรก็ตาม
คณะอนุกรรมการสรรหาจะคัดเลือกกรรมการโดยพิจารณาถึงความรู้
ความสามารถและการสละและอุทิศเวลา ผลงานในการปฏิบัติหน้าที่ให้แก่บริษัทฯ

แผนการสืบทอดตำแหน่งผู้บริหารระดับสูง

คณะกรรมการบริษัทได้เล็งเห็นถึงความจำเป็นและความสำคัญของการสืบทอดตำแหน่งของผู้บริหารระดับสูงโดยเฉพาะอย่างยิ่งในตำแหน่งประธานกรรมการบริหารของบริษัทฯ
จึงได้จัดทำแผนการสืบทอดตำแหน่งประธานกรรมการบริหารโดยได้ระบุตัวบุคคลที่มีคุณสมบัติและความสามารถไว้เพื่อทำหน้าที่แทนและหากตำแหน่งประธานกรรมการบริหารว่างลง
คณะอนุกรรมการสรรหาจะทำหน้าที่พิจารณาเสนอขออนุมัติแต่งตั้งต่อคณะกรรมการบริษัทต่อไป

นอกจากนี้ในตำแหน่งผู้บริหารระดับสูง
บริษัทฯได้จัดทำแผนสืบทอดตำแหน่งรองรับผู้บริหารระดับตั้งแต่ผู้อำนวยการฝ่ายขึ้นไปโดยได้ระบุตัวบุคคลที่จะทำหน้าที่แทน
ในกรณีที่ยังไม่มีตัวบุคคลที่สามารถรองรับได้ทันทีได้จัดให้มีระบบพัฒนาบุคลากรในลำดับรองลงมาเพื่อเตรียมความพร้อมรวมทั้งสรรหาจากภายนอกหากไม่มีตัวบุคคลที่จะสามารถรองรับได้ทันที

ทั้งนี้ เพื่อรักษาความเชื่อมั่นให้กับนักลงทุน องค์กร ตลอดจนพนักงาน
ว่าในการดำเนินงานของบริษัทฯจะได้รับการสานต่ออย่างทันท่วงที

การประเมินผลการปฏิบัติงานของคณะกรรมการ 

คณะกรรมการบริษัทได้กำหนดเป็นนโยบายให้มีการประชุมพิจารณาประเมินผลการปฏิบัติงานตนเองของคณะกรรมการบริษัททั้งคณะเป็นประจำทุกปีโดยมีวัตถุประสงค์สำคัญเพื่อพิจารณาทบทวนผลงาน
ปัญหา อุปสรรคต่าง ๆ
ที่ผ่านมาและเสริมสร้างการทำงานของคณะกรรมการบริษัทให้มีประสิทธิภาพมากยิ่งขึ้น
โดยเนื้อหาในการประเมินจะครอบคลุมในเรื่อง ทิศทางกลยุทธ์ การกำกับดูแลและติดตามผล
หน้าที่และความรับผิดชอบ การทำงานเป็นทีม โครงสร้าง นโยบาย การประชุม
และการอบรมและพัฒนา

การประชุมคณะกรรมการ

 กำหนดและวาระการประชุม

คณะกรรมการบริษัทกำหนดให้มีประชุมวาระปกติอย่างน้อย 7
ครั้งต่อปีและได้กำหนดวันเวลาประชุมไว้ล่วงหน้าตลอดทั้งปีเพื่อให้กรรมการจัดเวลาเข้าร่วมประชุมได้ทุกครั้งเพื่อรักษาผลประโยชน์ของบริษัทฯ
ทั้งนี้อาจมีการประชุมวาระพิเศษเพิ่มตามความจำเป็น ในการจัดประชุมคณะกรรมการ
ประธานกรรมการบริษัทโดยการหารือร่วมกับประธานกรรมการบริหารจะเป็นผู้ดูแลให้ความเห็นชอบวาระการประชุม
เลขานุการคณะกรรมการบริษัททำหน้าที่จัดส่งหนังสือเชิญประชุมพร้อมระเบียบวาระการประชุมและเอกสารประกอบการประชุมไปให้กรรมการล่วงหน้าไม่น้อยกว่า
7 วัน เพื่อให้กรรมการได้มีเวลาศึกษามาก่อนล่วงหน้า

ในการประชุมแต่ละครั้งจะใช้เวลาประมาน 2-3 ชั่วโมง
ประธานกรรมการบริษัทจะทำหน้าที่ดูแลและจัดสรรเวลาแต่ละวาระให้อย่างเพียงพอสำหรับกรรมการที่จะอภิปรายและการแสดงความคิดเห็นอย่างเป็นอิสระในประเด็นที่สำคัญ
โดยคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม
รวมทั้งให้ฝ่ายบริหารที่เกี่ยวข้องนำเสนอข้อมูลประกอบการอภิปรายปัญหาสำคัญ

เลขานุการคณะกรรมการบริษัทเข้าร่วมในการประชุมคณะกรรมการบริษัททุกครั้ง
ทำหน้าที่ให้คำแนะนำด้านกฎหมาย ขั้นตอน กฎเกณฑ์ต่างๆ ที่คณะกรรมการต้องปฏิบัติ
ดูแลประสานงานให้มีการปฏิบัติตามมติของคณะกรรมการ
รวมทั้งทำหน้าที่จดบันทึกทำรายงานการประชุม
จัดเก็บรายงานการประชุมของคณะกรรมการบริษัทที่ผ่านการรับรองจากคณะกรรมการบริษัทและเอกสารประกอบการประชุมเพื่อพร้อมสำหรับการตรวจสอบจากคณะกรรมการ
ผู้ถือหุ้น และผู้ที่เกี่ยวข้อง

ในปี 2549 กรรมการของบริษัทฯ แต่ละท่านได้เข้าร่วมประชุมคณะกรรมการบริษัท
คณะกรรมการชุดย่อย รวมทั้งการเข้าร่วมประชุมสามัญผู้ถือหุ้น สรุปได้ดังนี้

(จำนวนครั้งการเข้าประชุม/จำนวนครั้งการประชุมทั้งหมด)

+-----------------------+-----------+--------+-------+------+-------+
| ชื่อ                    | การ       | คณ     | คณ    |      |       |
|                       | ประชุมสามัญ | ะกรรมก | ะอนุกร |      |       |
|                       | ผู้ถ        | ารบริษัท | รมการ |      |       |
|                       | ือหุ้นประจำปี |        |       |      |       |
|                       | 2549      |        |       |      |       |
+=======================+===========+========+=======+======+=======+
|                       |           |        | ตร    | ส    | กำห   |
|                       |           |        | วจสอบ | รรหา | นดค่าต |
|                       |           |        |       |      | อบแทน |
+-----------------------+-----------+--------+-------+------+-------+
| กรรมการปัจจุบัน          |           |        |       |      |       |
+-----------------------+-----------+--------+-------+------+-------+
| 1.  นายพงส์ สารสิน      | เข้า       | 10/11  |       |      |       |
+-----------------------+-----------+--------+-------+------+-------+
| 2.  ดร. วิรัช อภิเมธีธำรง | เข้า       | 12/12  | 9/9   |      |       |
+-----------------------+-----------+--------+-------+------+-------+
| 3.  นายวิทิต ลีนุตพงษ์     | เข้า       | 7/12   | 9/9   | 4/4  | 2/2   |
+-----------------------+-----------+--------+-------+------+-------+
| 4.  นายสมชาย ศุภธาดา   | -         | 5/5    | 3/3   |      |       |
+-----------------------+-----------+--------+-------+------+-------+
| 5.  นายฟุน เซียว เฮง    | -         | 5/6    |       | 0/1  | 0/0   |
+-----------------------+-----------+--------+-------+------+-------+
| 6.  นายสุรินทร์ อุปพัทธกุล  | เข้า       | 7/8    |       |      |       |
+-----------------------+-----------+--------+-------+------+-------+
| 7.  ดร.วิชิต สุรพงษ์ชัย    | เข้า       | 8/11   |       | 4/4  |       |
+-----------------------+-----------+--------+-------+------+-------+
| 8.  นายบุญคลี ปลั่งศิริ     | เข้า       | 12/12  |       | 4/4  | 2/2   |
+-----------------------+-----------+--------+-------+------+-------+
| 9.  นางศิริเพ็ญ สีตสุวรรณ  | เข้า       | 12/12  |       |      |       |
+-----------------------+-----------+--------+-------+------+-------+
| กรรมการที่ออกระหว่างปี    |           |        |       |      |       |
+-----------------------+-----------+--------+-------+------+-------+
| 1.  นายบรรณพจน์        | -         | 0/1    |       | 0/0  | 0/0   |
|     ดามาพงศ์           |           |        |       |      |       |
+-----------------------+-----------+--------+-------+------+-------+
| 2.  ดร.โอฬาร ไชยประวัติ | -         | 4/4    | 4/4   |      | 2/2   |
+-----------------------+-----------+--------+-------+------+-------+
| 3.  นายเอส อิศวาราน    | ไม่เข้า     | 4/4    |       | 2/2  | 2/2   |
+-----------------------+-----------+--------+-------+------+-------+
| 4.  นายสุรศักดิ์ วาจาสิทธิ์  | -         | 0/1    |       |      |       |
+-----------------------+-----------+--------+-------+------+-------+
| 5.  นายอารักษ์ ชลธาร์นนท์ | -         | 0/1    |       |      |       |
+-----------------------+-----------+--------+-------+------+-------+
| 6.  นายนิวัฒน์ธำรง       | -         | 2/3    |       |      |       |
|     บุญทรงไพศาล        |           |        |       |      |       |
+-----------------------+-----------+--------+-------+------+-------+

*** หมายเหตุ ในระหว่างปี 2549 มีการแต่งตั้งกรรมการใหม่แทนกรรมการที่ได้ลาออก ดังนี้

1)  นาย บรรณพจน์ ดามาพงศ์, นายสุรศักดิ์ วาจาสิทธิ์ และนายอารักษ์ ชลธาร์นนท์
    ลาออกเมื่อวันที่ 23 มกราคม 2549

2)  ดร.โฮฬาร ไชยประวัติ ลาออกเมื่อวันที่ 4 เมษายน 2549

3)  นายเอส อิศวาราน ลาออกเมื่อ 15 มิถุนายน 2549

4)  นายนิวัฒน์ธำรง บุญทรงไพศาล ลาออกเมื่อ 16 มีนาคม 2549

การประชุมของกรรมการที่ไม่เป็นผู้บริหาร

คณะกรรมการบริษัทมีนโยบายกำหนดให้เฉพาะกรรมการที่ไม่เป็นผู้บริหาร
ได้ประชุมระหว่างกันเองเป็นประจำอย่างน้อยปีละ 1 ครั้งเพื่อเปิดโอกาสให้อภิปรายปัญหาต่างๆ
ทั้งที่เกี่ยวกับธุรกิจของบริษัทฯและเรื่องที่อยู่ในความสนใจโดยไม่มีฝ่ายบริหารร่วมประชุมด้วย
และรายงานผลให้คณะกรรมบริษัทรับทราบ

 การเข้าถึงสารสนเทศ

กรรมการของบริษัทฯมีอิสระในการเข้าถึงและติดต่อสื่อสารกับฝ่ายบริหาร
และเลขานุการบริษัทได้โดยตรงหากต้องการข้อมูลเพิ่มเติมเกี่ยวกับผลการดำเนินงานของบริษัทฯและข้อมูลอื่นๆ
นอกเหนือจากที่ได้รับจากการประชุมตามวาระปกติเป็นประจำทุกไตรมาส
นอกจากนี้บริษัทฯยังได้จัดทำรายงานการวิเคราะห์หลักทรัพย์ของบริษัทฯและบริษัทในกลุ่มและบริษัทคู่แข่งที่อยู่ในอุตสาหกรรมเดียวกันให้กับกรรมการบริษัทเพื่อที่จะได้รับทราบถึงการเปลี่ยนแปลงและพัฒนาการที่สำคัญอย่างทันเวลา

คณะอนุกรรมการ

คณะกรรมการบริษัทได้แต่งตั้งคณะอนุกรรมการจำนวน 3 คณะ
เพื่อทำหน้าที่ช่วยศึกษาในรายละเอียดและกลั่นกรองงานและเพื่อแบ่งเบาภาระของคณะกรรมการบริษัท
คือ

1.  คณะกรรมการตรวจสอบ

2.  คณะอนุกรรมกำหนดการค่าตอบแทน

3.  คณะอนุกรรมการสรรหา

คณะอนุกรรมการทั้ง 4
คณะมีนโยบายและกรอบการทำงานไว้อย่างชัดเจนเกี่ยวกับหน้าที่และความรับผิดชอบ
การดำเนินการประชุมและการรายงานต่อคณะกรรมการบริษัท

คณะกรรมการตรวจสอบ

  ---------------------------------- ------------------------------------
  ชื่อ-นามสกุล                          ตำแหน่ง

  ดร. วิรัช อภิเมธีธำรง                  ประธานคณะกรรมการตรวจสอบ

  นายวิทิต ลีนุตพงษ์                      กรรมการ

  นายสมชาย ศุภธาดา                    กรรมการ
  ---------------------------------- ------------------------------------

คณะกรรมการบริษัท ได้แต่งตั้งคณะกรรมการตรวจสอบ ตั้งแต่ วันที่ 5 พฤษภาคม 2541
ประกอบด้วยกรรมการอิสระจำนวน 3 ท่าน
และมีคุณสมบัติครบถ้วนตามที่กำหนดโดยตลาดหลักทรัพย์แห่งประเทศไทย โดย ดร.วิรัช อภิเมธีธำรง
และนายสมชาย ศุภธาดา เป็นผู้ที่มีความรู้และประสบการณ์ด้านการบัญชีและการสอบบัญชี
และนายวิทิต ลีนุตพงษ์ เป็นผู้ที่มีความรู้และประสบการณ์ด้านการเงินและการลงทุน

คณะกรรมการตรวจสอบมีอำนาจหน้าที่ตามที่ได้รับมอบหมายจากคณะกรรมการบริษัท ดังนี้

-   สอบทานให้บริษัทมีรายงานทางการเงินถูกต้องตามที่ควร
    ตามมาตรฐานการบัญชีที่รับรองโดยทั่วไป และมีการเปิดเผยอย่างเพียงพอ

-   สอบทานให้บริษัทมีระบบการควบคุมภายใน (Internal Control )
    และการตรวจสอบภายใน (Internal Audit) ที่เหมาะสมและมีประสิทธิผล

-   สอบทานให้บริษัทมีการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยหรือกฎหมายอื่นใดที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

-   พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัทและบริษัทย่อย
    ให้เป็นไปตามประกาศ
    ข้อกำหนดและแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

-   สอบทานให้บริษัทมีระบบการบริหารความเสี่ยง (Risk Management
    )ที่เหมาะสมและมีประสิทธิผล

-   ให้ความเห็นชอบในการแต่งตั้ง โยกย้าย ถอดถอนและการพิจารณาผลการปฏิบัติงาน
    ความดีความชอบของหัวหน้าหน่วยงานตรวจสอบภายใน

-   สอบทานและให้ความเห็นต่อแผนตรวจสอบภายใน การปฏิบัติงานของสำนักงานตรวจสอบภายใน
    และประสานงานกับผู้สอบบัญชี

-   จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปีละ
    4 ครั้ง

-   ในการปฏิบัติงานตามขอบเขตอำนาจหน้าที่ให้คณะกรรมการตรวจสอบมีอำนาจเชิญให้
    ฝ่ายจัดการ ผู้บริหารหรือพนักงานของบริษัทที่เกี่ยวข้องมาให้ความเห็น
    ร่วมประชุมหรือส่งเอกสารตามที่เห็นว่าเกี่ยวข้องจำเป็น

-   ให้มีอำนาจว่าจ้างที่ปรึกษาหรือบุคคลภายนอกตามระเบียบของบริษัทมาให้ความเห็นหรือ
    คำปรึกษาในกรณีจำเป็น

-   พิจารณาทบทวนขอบเขตและประเมินผลการปฏิบัติงานของคณะกรรมการตรวจสอบเป็นประจำทุกปี

ในปี 2549 คณะกรรมการตรวจสอบ มีการประชุมจำนวน 9 ครั้ง
ได้ปฏิบัติหน้าที่ตามที่คณะกรรมการบริษัทมอบหมาย
ซึ่งรายละเอียดการปฏิบัติงานและความเห็นปรากฏอยู่ในรายงานคณะกรรมการตรวจสอบ

คณะอนุกรรมการกำหนดค่าตอบแทน

  --------------------------- -------------------------------------------
  ชื่อ-นามสกุล                   ตำแหน่ง

  นายฟุน เซียว เฮง              ประธานคณะอนุกรรมการกำหนดค่าตอบแทน

  นายวิทิต ลีนุตพงษ์               กรรมการ

  นายบุญคลี ปลั่งศิริ               กรรมการ
  --------------------------- -------------------------------------------

คณะอนุกรรมการกำหนดค่าตอบแทน ประกอบด้วยกรรมการอย่างน้อย 3 ท่าน
และกรรมการส่วนใหญ่ต้องเป็นกรรมการที่ไม่เป็นผู้บริหาร โดยมีอำนาจหน้าที่ ดังนี้

-   กำหนดค่าตอบแทนที่จำเป็นและเหมาะสมทั้งที่เป็นตัวเงินและมิใช่ตัวเงิน
    เพื่อจูงใจและรักษาคณะกรรมการ
    คณะกรรมการชุดย่อยและประธานกรรมการบริหารของบริษัทในแต่ละปี

-   จัดทำหลักเกณฑ์และนโยบายในการกำหนดค่าตอบแทนของคณะกรรมการและประธานกรรมการบริหารเพื่อเสนอให้คณะกรรมการพิจารณาอนุมัติและ/หรือนำเสนอต่อที่ประชุมผู้ถือหุ้นอนุมัติตามแต่กรณี

-   คณะอนุกรรมการกำหนดค่าตอบแทนรับผิดชอบต่อคณะกรรมการบริษัทและมีหน้าที่ให้คำชี้แจงตอบคำถามเกี่ยวกับค่าตอบแทนของกรรมการและประธานกรรมการบริหารในที่ประชุมผู้ถือหุ้น

-   รายงานนโยบายด้านค่าตอบแทนกรรมการ
    หลักการ/เหตุผลและวัตถุประสงค์ของนโยบายเปิดเผยไว้ในรายงานประจำปี

ในปี 2549 คณะอนุกรรมการกำหนดค่าตอบแทน ได้ประชุมจำนวน 2 ครั้ง
เพื่อทำหน้าที่ตามที่ได้รับมอบหมายจากคณะกรรมการบริษัทดังนี้

-   พิจาณาทบทวนและเสนอคณะกรรมการบริษัทเพื่อขออนุมัตินโยบายการจ่ายค่าตอบแทนของกรรมการ

-   พิจาณาอนุมัติจ่ายเงินโบนัสแก่กรรมการจากผลการปฏิบัติงานในปี 2548

-   พิจารณาและเสนอคณะกรรมการบริษัทเพื่อขออนุมัติงบประมาณค่าตอบแทนของกรรมการประจำปี
    2549

-   พิจารณาอนุมัติกำหนดค่าตอบแทนแก่ประธานกรรมการบริหารและผู้บริหารระดับสูงของบริษัท

-   พิจารณาและเสนอคณะกรรมการบริษัทเพื่อขออนุมัติโครงการ ESOP ครั้งที่ 5
    และขออนุมัติจัดสรรใบสำคัญแสดงสิทธิตามโครงการ ESOP ครั้งที่ 5
    ให้แก่กรรมการและพนักงานที่มีสิทธิได้รับการจัดสรรใบสำคัญแสดงสิทธิเกินกว่าร้อยละ 5
    ของจำนวนใบสำคัญแสดงสิทธิที่จะออกและเสนอขาย

คณะอนุกรรมการสรรหา

  --------------------------------- -------------------------------------
  ชื่อ-นามสกุล                         ตำแหน่ง

  ดร.วิชิต สุรพงษ์ชัย                    ประธานคณะอนุกรรมการสรรหา

  นายฟุน เซียว เฮง                    กรรมการ

  นายบุญคลี ปลั่งศิริ                     กรรมการ

  นายวิทิต ลีนุตพงษ์                     กรรมการ
  --------------------------------- -------------------------------------

คณะอนุกรรมการสรรหาประกอบไปด้วยกรรมการอย่างน้อย 3 ท่าน
และกรรมการส่วนใหญ่ต้องเป็นกรรมการที่ไม่เป็นผู้บริหาร โดยมีอำนาจหน้าที่ ดังนี้

-   กำหนดหลักเกณฑ์และนโยบายในการสรรหาคณะกรรมการและกรรมการชุดย่อยของบริษัท

-   พิจารณาสรรหากรรมการและกรรมการชุดย่อยโดยพิจารณาบุคคลที่เหมาะสมที่จะมาดำรงตำแหน่งกรรมการ
    เพื่อเสนอคณะกรรมการบริษัทพิจารณาอนุมัติและ/หรือเสนอขออนุมัติต่อที่ประชุมผู้ถือหุ้นแล้วแต่กรณี

-   พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหาร
    ในกรณีที่มีตำแหน่งว่างลง รวมทั้งหลักเกณฑ์ในการสืบทอดตำแหน่ง

ในปี 2549 คณะอนุกรรมการสรรหา ได้ประชุมจำนวน 4 ครั้ง เพื่อพิจารณาเสนอแต่งตั้งกรรมการ
แทนกรรมการที่ต้องพ้นจากตำแหน่งตามกำหนดวาระตามข้อบังคับของบริษัทฯ 3 ท่าน
และพิจารณาเสนอการสืบทอดตำแหน่งของประธานกรรมการบริหารให้คณะกรรมการบริษัทพิจารณา

คณะกรรมการบริหาร

  ------------------------------------- ---------------------------------
  รายชื่อกรรมการ                          ตำแหน่ง

  นายบุญคลี ปลั่งศิริ                         ประธานกรรมการบริหาร

  นายสมประสงค์ บุญยะชัย                    รองประธานกรรมการบริหาร

  ดร.ดำรงค์ เกษมเศรษฐ์                    รองประธานกรรมการบริหาร

  นายนิวัฒน์ธำรง บุญทรงไพศาล                รองประธานกรรมการบริหาร

  นายอารักษ์ ชลธาร์นนท์                     กรรมการบริหาร

  นางศิริเพ็ญ สีตสุวรรณ                      กรรมการบริหาร
  ------------------------------------- ---------------------------------

คณะกรรมการบริหาร รับผิดชอบต่อคณะกรรมการบริษัท
มีอำนาจหน้าที่และความรับผิดชอบตามที่คณะกรรมการได้มอบหมาย ดังนี้

-   กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจ
    และการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

-   กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทเห็นชอบ

-   ตรวจสอบ ติดตามการดำเนินนโยบาย และแนวทางการบริหารงานด้านต่างๆ
    ของบริษัทที่กำหนดให้เป็นไปอย่างมีประสิทธิภาพเอื้อต่อสภาพการดำเนินธุรกิจ

-   ตรวจสอบติดตามผลการดำเนินงานของบริษัทที่กำหนดให้เป็นไปตามแผนธุรกิจที่ได้รับอนุมัติไว้

-   พิจารณาโครงการลงทุนขนาดใหญ่ของบริษัทที่กำหนด

-   รายงานผลการดำเนินงานของบริษัทฯ ให้คณะกรรมการบริษัททราบเป็นประจำทุกเดือน

-   ดำเนินการอื่นๆตามที่คณะกรรมการบริษัทมอบหมายเป็นคราวๆ ไป

ณ วันที่ 31 ธันวาคม 2549 บริษัทฯมีผู้บริหาร 4
รายแรกตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ ดังนี้

นายบุญคลี ปลั่งศิริ ประธานกรรมการบริหาร

นายสมประสงค์ บุญยะชัย รองประธานกรรมการบริหาร

ดร.ดำรงค์ เกษมเศรษฐ์ รองประธานกรรมการบริหาร

นายนิวัฒน์ธำรง บุญทรงไพศาล รองประธานกรรมการบริหาร

นายอารักษ์ ชลธาร์นนท์ กรรมการบริหาร

นางศิริเพ็ญ สีตสุวรรณ กรรมการผู้อำนวยการ

นายเอนก พนาอภิชน ผู้ช่วยกรรมการผู้อำนวยการส่วนงานการเงินและบัญชี

ค่าตอบแทนกรรมการและผู้บริหาร

บริษัทฯ ได้กำหนดนโยบายค่าตอบแทนกรรมการและผู้บริหารไว้อย่างชัดเจน
และมีคณะอนุกรรมการกำหนดค่าตอบแทนเป็นผู้พิจารณากลั่นกรองและเสนอค่าตอบแทนของกรรมการในแต่ละปีให้คณะกรรมการบริษัทและผู้ถือหุ้นพิจารณาอนุมัติ
ค่าตอบแทนของกรรมการและผู้บริหารของบริษัทฯจะสอดคล้องกับหน้าที่ความรับผิดชอบ
และเมื่อเปรียบเทียบค่าตอบแทนกับอุตสาหกรรมเดียวกันแล้ว
ค่าตอบแทนดังกล่าวอยู่ในระดับที่เหมาะสม และเพียงพอที่จะจูงใจและรักษากรรมการที่มีคุณภาพไว้

บริษัทฯ มีนโยบายจ่ายค่าตอบแทนให้แก่กรรมการเฉพาะตำแหน่งประธานกรรมการ กรรมการอิสระ
กรรมการที่ไม่เป็นผู้บริหาร และกรรมการที่เป็นตัวแทนผู้ถือหุ้น เท่านั้น
ส่วนกรรมการที่เป็นผู้บริหารจะไม่ได้รับค่าตอบแทนในฐานะกรรมการ
ค่าตอบแทนผู้บริหารแต่ละท่านจะเชื่อมโยงกับผลการดำเนินงานของบริษัทฯและผลการปฏิบัติงานของผู้บริหารแต่ละท่าน
นอกจากนี้บริษัทฯยังได้จัดให้มีโครงการเสนอขายใบสำคัญแสดงสิทธิที่จะซื้อหุ้นสามัญต่อกรรมการและพนักงาน(ESOP)
เพื่อเป็นการจูงใจและรักษาผู้บริหารและพนักงานของบริษัทฯ
ซึ่งปัจจุบันได้จัดสรรให้กรรมการและพนักงานครบทั้ง 5 โครงการแล้ว

ในปี 2549 มีการจ่ายค่าตอบแทนดังนี้

1.  ค่าตอบแทนคณะกรรมการบริษัท

ค่าตอบแทนที่เป็นตัวเงินสำหรับประธานกรรมการ กรรมการอิสระ กรรมการที่ไม่เป็นผู้บริหาร
และกรรมการที่เป็นตัวแทนผู้ถือหุ้น จำนวน 10 ท่าน รวมจำนวนเงิน 11.96 ล้านบาท
ซึ่งเป็นการจ่ายจากผลการดำเนินงานประจำปี 2549 ประกอบด้วยค่าตอบแทนรายเดือน โบนัส
เบี้ยประชุม ส่วนกรรมการที่เป็นผู้บริหารจะไม่ได้รับค่าตอบแทนในฐานะกรรมการ

+-------------------+------------------------+------------------------+
| รายชื่อ             | ตำแหน่ง                 | ค่าตอบแทนประจำปี 2549**  |
|                   |                        |                        |
|                   |                        | (พันบาท)                |
+-------------------+------------------------+------------------------+
| กรรมการปัจจุบัน      |                        |                        |
+-------------------+------------------------+------------------------+
| นายพงส์ สารสิน      | ประธานกรรมการ          | 4,287                  |
+-------------------+------------------------+------------------------+
| ดร. วิรัช อภิเมธีธำรง | กรรมการอิสระ            | 1,495                  |
+-------------------+------------------------+------------------------+
| นายวิทิต ลีนุตพงษ์     | กรรมการอิสระ            | 1,400                  |
+-------------------+------------------------+------------------------+
| นายสมชาย ศุภธาดา   | กรรมการอิสระ            | 750                    |
+-------------------+------------------------+------------------------+
| นายฟุน เซียว เฮง    | กรรมการ                | 692                    |
+-------------------+------------------------+------------------------+
| นายสุรินทร์ อุปพัทธกุล  | กรรมการ                | 1,025                  |
+-------------------+------------------------+------------------------+
| ดร.วิชิต สุรพงษ์ชัย    | กรรมการ                | 1,260                  |
+-------------------+------------------------+------------------------+
| ก                 |                        |                        |
| รรมการที่ออกระหว่างปี |                        |                        |
+-------------------+------------------------+------------------------+
| นายบรรณพจน์        | กรรมการ                | 439                    |
| ดามาพงศ์*          |                        |                        |
+-------------------+------------------------+------------------------+
| นายเอส อิสวาราน    | กรรมการ                | 335                    |
+-------------------+------------------------+------------------------+
| ดร.โอฬาร ไชยประวัติ | รองประธานกรรมการ       | 279                    |
|                   | แ                      |                        |
|                   | ละประธานกรรมการตรวจสอบ |                        |
+-------------------+------------------------+------------------------+
| รวม               |                        | 11,962                 |
+-------------------+------------------------+------------------------+

* ค่าตอบแทนประกอบด้วยค่าตอบแทนรายเดือน กองทุนสำรองเลี้ยงชีพ

** ค่าตอบแทนรายเดือน และเบี้ยประชุมที่จ่ายระหว่างเดือนมกราคม – ธันวาคม 2549
และโบนัสจ่ายในเดือนกุมภาพันธ์ 2550 (ซึ่งเป็นไปตามเกณฑ์คงค้าง)

2.  ค่าตอบแทนรวมของผู้บริหาร

ค่าตอบแทนที่เป็นตัวเงินของผู้บริหาร จำนวน 6 ท่าน รวมจำนวนเงิน 109.27 ล้านบาท
ซึ่งประกอบด้วยเงินเดือน โบนัส และกองทุนสำรองเลี้ยงชีพและผลตอบแทนอื่นๆ
ของผู้บริหารของบริษัทฯ
ซึ่งค่าตอบแทนนี้ไม่รวมค่าตอบแทนของผู้ช่วยกรรมการผู้อำนวยการส่วนงานบัญชีและการเงิน

3.  ค่าตอบแทนอื่น

บริษัทฯ มีโครงการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ แก่กรรมการ
และพนักงาน โดยมีวัตถุประสงค์เพื่อเป็นแรงจูงใจ และตอบแทนการปฏิบัติงานของกรรมการ
พนักงาน นอกจากนี้
เพื่อให้บุคคลดังกล่าวมีความตั้งใจในการทำงานและเป็นแรงจูงใจให้กรรมการและพนักงานทำงานกับบริษัทฯต่อไปในระยะยาวและสร้างประโยชน์สูงสุดแก่บริษัทฯ
บริษัทฯจะออกและเสนอขายใบสำคัญแสดงสิทธิที่จะซื้อหุ้นสามัญทุกๆ ปี มีระยะเวลาต่อเนื่องกัน 5 ปี
ทั้งนี้บริษัทฯ จะต้องขออนุมัติการออกและเสนอขายใบสำคัญแสดงสิทธิต่อที่ประชุมผู้ถือหุ้นเป็นรายปี ณ
สิ้นปี 2549 ได้มีการออกโครงการครบถ้วนแล้ว 5 โครงการ ดังนี้

[TABLE]

  *** บริษัทฯ มีการปรับสิทธิครั้งล่าสุดอันเป็นผลมาจากบริษัทฯ
  จ่ายเงินปันผลระหว่างกาลสำหรับครึ่งแรกของปี 2549 ในอัตราสูงกว่าร้อยละ 50
  ของกำไรสุทธิหลังหักภาษี
  ตามเงื่อนไขที่ระบุไว้ในรายละเอียดโครงการเสนอขายใบสำคัญแสดงสิทธิที่จะซื้อหุ้นสามัญของบริษัทฯ
  แก่กรรมการ และพนักงาน
  โดยการปรับสิทธิครั้งนี้มีผลต่ออัตราการใช้สิทธิและราคาการใช้สิทธิตั้งแต่ 25 สิงหาคม 2549
  เป็นต้นมา

ผู้ถือหุ้น

สิทธิและความเท่าเทียมของผู้ถือหุ้น

บริษัทฯ เคารพในสิทธิพื้นฐานและถือปฏิบัติต่อผู้ถือหุ้นทุกรายอย่างเท่าเทียมกัน
ไม่ว่าผู้ถือหุ้นนั้นจะเป็นรายย่อยหรือชาวต่างชาติ นักลงทุนสถาบันหรือผู้ถือหุ้นรายใหญ่
โดยผู้ถือหุ้นทุกรายมีสิทธิและความเท่าเทียมกัน ดังนี้

1.  สิทธิในการได้รับใบหุ้น โอนหุ้น และสิทธิในการรับทราบข้อมูล ผลการดำเนินงาน
    นโยบายการบริหารงาน อย่างสม่ำเสมอและทันเวลา

2.  สิทธิในการรับส่วนแบ่งกำไรร่วมกันอย่างเท่าเทียม

3.  สิทธิในการเข้าร่วมประชุมผู้ถือหุ้น แสดงความเห็น ให้ข้อเสนอแนะ
    และร่วมพิจารณาตัดสินใจในการเปลี่ยนแปลงที่สำคัญต่าง ๆ อาทิเช่น การแก้ไขข้อบังคับบริษัทฯ
    การแต่งตั้งคณะกรรมการบริษัท การแต่งตั้งผู้สอบบัญชี การออกหุ้นเพิ่มทุน

4.  สิทธิในการรับทราบข้อมูลการทำรายการที่เกี่ยวโยงกัน

5.  สิทธิในการแต่งตั้งกรรมการบริษัท

6.  สิทธิในการขายหุ้นคืนให้กับบริษัทฯ
    เฉพาะกรณีที่ไม่เห็นด้วยกับมติของที่ประชุมผู้ถือหุ้นซึ่งแก้ไขข้อบังคับของบริษัทฯเกี่ยวกับสิทธิในการออกเสียงลงคะแนนและสิทธิในการรับเงินปันผล
    ซึ่งผู้ถือหุ้นเห็นว่าตนไม่ได้รับความเป็นธรรม

นอกจากนี้แล้ว
ผู้ถือหุ้นทุกรายยังได้รับสิทธิอย่างเท่าเทียมตามที่กำหนดไว้ในข้อบังคับบริษัทฯและกฎหมายที่เกี่ยวข้อง
และเพื่อเป็นการให้ความมั่นใจว่าผู้ถือหุ้นทุกรายจะได้สิทธิอย่างเท่าเทียมกัน
บริษัทฯได้จัดให้มีกระบวนการประชุมผู้ถือหุ้นที่โปร่งใสและมีประสิทธิภาพ
มีมาตรการดูแลการใช้ข้อมูลภายใน มีการควบคุมและดูแลการทำรายการระหว่างกัน
รวมทั้งมีการเปิดเผยข้อมูลที่เพียงพอ

การประชุมผู้ถือหุ้น

คณะกรรมการจัดให้มีการประชุมผู้ถือหุ้นเป็นการประชุมสามัญประจำปี 1 ครั้ง ภายใน 4 เดือน
นับแต่วันสิ้นสุดรอบปีบัญชีของบริษัทฯ และอาจเรียกประชุมวิสามัญผู้ถือหุ้นเป็นกรณีไป
หากมีความจำเป็นเร่งด่วนต้องเสนอวาระเป็นกรณีพิเศษซึ่งเป็นเรื่องที่กระทบต่อผลประโยชน์ของผู้ถือหุ้น
หรือเกี่ยวกับข้อบังคับตามกฎหมาย
คณะกรรมการมีนโยบายจัดประชุมผู้ถือหุ้นอย่างมีประสิทธิภาพและโปร่งใส
มีข้อมูลให้แก่ผู้ถือหุ้นเพื่อประกอบการตัดสินใจในแต่ละวาระอย่างเพียงพอ
ดำเนินการประชุมเป็นไปตามแนวทางการประชุมผู้ถือหุ้นที่ดีและตามที่กฎหมายกำหนด
เริ่มตั้งแต่การเรียกประชุม
การจัดส่งหนังสือเชิญประชุมและแจ้งวาระการประชุมพร้อมความเห็นของคณะกรรมการบริษัทล่วงหน้าตามกฎหมายกำหนดทั้งภาษาไทยและภาษาอังกฤษ
ขั้นตอนในการดำเนินการประชุม การจัดทำและส่งรายงานการประชุม

บริษัทฯเปิดเผยวาระการประชุมและเอกสารประกอบการประชุมทันทีที่จัดทำแล้วเสร็จไว้ใน web
site ของบริษัทฯล่วงหน้าเพื่อให้ผู้ถือหุ้นสามารถเข้าถึงและศึกษาได้ก่อนการส่งหนังสือเชิญประชุม

บริษัทฯได้อำนวยความสะดวกแก่ผู้ถือหุ้นทุกท่าน โดยนำระบบ Bar Code
มาใช้เพื่อให้เกิดความรวดเร็วและถูกต้อง ทุกครั้งก่อนเริ่มการประชุม
บริษัทฯได้ถือปฏิบัติให้มีการแถลงให้ผู้ถือหุ้นได้รับทราบสิทธิตามข้อบังคับของบริษัทฯ
วิธีการในการดำเนินการประชุม
วิธีการใช้สิทธิลงคะแนนและสิทธิในการแสดงความเห็นรวมทั้งการตั้งคำถามใดๆต่อที่ประชุมตามระเบียบวาระการประชุมและเรื่องที่เสนอ

ประธานกรรมการบริษัท ประธานกรรมการบริหาร คณะอนุกรรมการ
ผู้สอบบัญชีและผู้บริหารได้เข้าร่วมประชุมเพื่อให้ข้อมูล ตอบข้อซักถาม ตามวาระต่างๆ ทั้งนี้
ประธานกรรมการที่ประชุมได้จัดสรรเวลาให้อย่างเหมาะสม
เพียงพอและส่งเสริมให้ผู้ถือหุ้นมีโอกาสแสดงความเห็นและซักถามในที่ประชุมอย่างเท่าเทียมกัน

นอกจากนี้ การจัดประชุมทุกครั้งบริษัทฯมีนโยบายให้มีการแต่งตั้งกรรมการอิสระอย่างน้อย 1 คน
เป็นผู้รับมอบฉันทะออกเสียง แทนผู้ถือหุ้นที่ไม่สะดวกเข้าร่วมประชุมและแจ้งไว้ในหนังสือนัดประชุม

บริษัทฯกำหนดให้จัดทำรายงานการประชุมผู้ถือหุ้นให้แล้วเสร็จภายใน 14
วันและมีรายละเอียดเพียงพอ รวมทั้งคำถามและคำตอบที่เกิดขึ้นในที่ประชุม
สำหรับผู้ถือหุ้นที่มิได้มาร่วมประชุมสามารถตรวจสอบรายงานการประชุมได้จาก web site
ของบริษัทฯ
หากผู้ถือหุ้นต้องการสอบถามข้อมูลหรือต้องการตั้งคำถามในการประชุมผู้ถือหุ้นล่วงหน้าสามารถส่งคำถามมาที่ฝ่ายนักลงทุนสัมพันธ์ของบริษัทฯ

ผู้มีส่วนได้เสีย

บริษัทฯ
เคารพสิทธิของผู้มีส่วนได้ส่วนเสียต่างๆและได้กำหนดเป็นแนวปฏิบัติไว้ในจรรยาบรรณของบริษัทฯ
เพื่อให้เกิดความมั่นใจว่าสิทธิตามกฎหมายที่เกี่ยวข้องใด ๆ ของผู้มีส่วนได้ส่วนเสีย ทั้งผู้ถือหุ้น
พนักงาน ผู้บริหาร ลูกค้า คู่ค้า เจ้าหนี้ ตลอดจนสาธารณชนและสังคมจะได้รับการดูแล
และได้เสริมสร้างความร่วมมือกันระหว่างผู้มีส่วนได้ส่วนเสียในกลุ่มต่างๆ ตามบทบาทและหน้าที่ ทั้งนี้
เพื่อให้กิจการของบริษัทฯดำเนินไปด้วยดี
มีความมั่นคงและตอบสนองผลประโยชน์ที่เป็นธรรมแก่ทุกฝ่าย

1.  ผู้ถือหุ้น

บริษัทฯมุ่งมั่นเป็นตัวแทนที่ดีของผู้ถือหุ้นในการดำเนินธุรกิจเพื่อสร้างความพึงพอใจสูงสุดให้กับผู้ถือหุ้น
โดยคำนึงถึงการเจริญเติบโตของมูลค่าบริษัทฯในระยะยาวด้วยผลตอบแทนที่ดีและต่อเนื่อง
รวมทั้งการดำเนินการเปิดเผยข้อมูลอย่างโปร่งใสและเชื่อถือได้ต่อผู้ถือหุ้น

2.  พนักงาน

  พนักงานเป็นทรัพยากรอันมีค่าสูงสุดและเป็นปัจจัยสำคัญสู่ความสำเร็จของบริษัทฯ
  บริษัทฯจึงได้มุ่งพัฒนาเสริมสร้างวัฒนธรรมและบรรยากาศการทำงานที่ดี
  รวมทั้งส่งเสริมการทำงานเป็นทีม
  ปฏิบัติต่อพนักงานด้วยความสุภาพและให้ความเคารพต่อความเป็นปัจเจกชน การว่าจ้าง
  แต่งตั้งและโยกย้ายพนักงาน
  จะพิจารณาบนพื้นฐานของคุณธรรมและการใช้ทรัพยากรบุคคลให้เกิดประโยชน์สูงสุดแก่บริษัท

  บริษัทมีความรับผิดชอบในการดูแลรักษาสภาพแวดล้อมการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
  และยึดมั่นปฏิบัติตามกฎหมายว่าด้วยแรงงานอย่างเคร่งครัด

3.  ลูกค้า

บริษัทฯมีความมุ่งมั่นในการสร้างความพึงพอใจและความมั่นใจให้กับลูกค้าที่จะได้รับผลิตภัณฑ์และบริการที่ดีมีคุณภาพ
ในระดับราคาที่เหมาะสม รวมทั้งรักษาสัมพันธภาพที่ดี จึงได้กำหนดแนวทางปฏิบัติไว้ดังต่อไปนี้

สินค้าและบริการ

ผลิตสินค้าและบริการที่มีคุณภาพ
โดยมุ่งมั่นที่จะยกระดับมาตรฐานให้สูงขึ้นอย่างต่อเนื่องและจริงจังเปิดเผยข่าวสารข้อมูลเกี่ยวกับสินค้าและบริการอย่างครบถ้วน
ถูกต้อง และไม่บิดเบือนข้อเท็จจริง

การรักษาข้อมูลของลูกค้า

กรรมการ ผู้บริหาร และพนักงานทุกระดับจะไม่เปิดเผยข้อมูลของลูกค้า
โดยไม่ได้รับอนุญาตจากลูกค้าหรือจากผู้มีอำนาจของกลุ่มบริษัทก่อน
เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฎหมาย

4.  คู่แข่ง

บริษัทฯสนับสนุนและส่งเสริมนโยบายการแข่งขันทางการอย่างค้าเสรีและเป็นธรรม ไม่ผูกขาด
หรือกำหนดให้คู่ค้าต้องขายสินค้าของบริษัทฯเท่านั้นและไม่มีนโยบายในการแข่งขันทางการค้าโดยใช้วิธีการใด
ๆ ให้ได้มาซึ่งข้อมูลของคู่แข่งขันอย่างผิดกฎหมายและขัดต่อจริยธรรม

5.  สาธารณชนและสังคม

บริษัทในฐานะเป็นบริษัทไทย ตระหนักและมีจิตสำนึกในบุญคุณของประเทศและเป็นส่วนหนึ่งของสังคม
ซึ่งต้องรับผิดชอบช่วยเหลือสังคม สนับสนุนกิจกรรมของท้องถิ่นที่บริษัทมีการดำเนินธุรกิจ

บริษัทมีนโยบายผลิตสินค้าและให้บริการใดๆ
ที่เป็นมิตรต่อสิ่งแวดล้อมและปฏิบัติตามกฎหมายสิ่งแวดล้อม
บริษัทส่งเสริมกิจกรรมการดูแลรักษาธรรมชาติและอนุรักษ์พลังงาน
และมีนโยบายที่จะคัดเลือกและส่งเสริมการใช้ผลิตภัณฑ์ที่เป็นมิตรกับสิ่งแวดล้อม

6.  คู่ค้าและเจ้าหนี้

การดำเนินธุรกิจกับคู่ค้าใดๆต้องไม่นำมาซึ่งความเสื่อมเสียต่อชื่อเสียงของบริษัทหรือขัดต่อกฎหมายใดๆ
มีการคำนึงถึงความเสมอภาคในการดำเนินธุรกิจและผลประโยชน์ร่วมกันกับคู่ค้า การคัดเลือก
คู่ค้าต้องทำอย่างยุติธรรม ทั้งนี้ บริษัทถือว่าคู่ค้าเป็นปัจจัยสำคัญในการร่วมสร้าง Value Chain
ให้กับลูกค้า

บริษัทยึดมั่นในสัญญาและถือปฏิบัติตามเงื่อนไขที่มีต่อเจ้าหนี้เป็นสำคัญ ในการชำระคืน เงินต้น
ดอกเบี้ย และการดูแลหลักประกันต่างๆ

การเปิดเผยสารสนเทศและความโปร่งใส

บริษัทฯ ได้ให้ความสำคัญต่อการเปิดเผยสารสนเทศทางการเงินและไม่ใช่การเงินต่างๆ ของบริษัทฯ
และ ตะหนักดีว่าสารสนเทศดังกล่าวนั้นมีผลกระทบสำคัญต่อการตัดสินใจของผู้ถือหุ้น นักลงทุน
รวมทั้งผู้มีส่วนได้ส่วนเสีย เช่นเจ้าหนี้ คู่ค้า ฯลฯ ดังนั้น บริษัทฯถือเป็นนโยบายมาอย่างต่อเนื่อง
ในอันที่จะเปิดเผยสารสนเทศอย่างถูกต้องครบถ้วน เพียงพอ ทันเวลา โปร่งใสและเท่าเทียมกัน

บริษัทฯได้จัดตั้งฝ่ายนักลงทุนสัมพันธ์ (Investor Relations) ตั้งแต่ปี 2538 เพื่อทำหน้าที่สื่อสาร
ประชาสัมพันธ์ข้อมูลที่เป็นประโยชน์ให้ผู้ถือหุ้นและชี้แจงกรณีทีมีข่าวลือหรือข่าวสารใดที่ไม่ถูกต้องตามข้อเท็จจริงแก่
นักลงทุนผ่านช่องทางต่างๆ เช่น การทำ Road Show การประชุมร่วมกับนักวิเคราะห์ การทำ
Press Release การประชุมทางโทรศัพท์ การเยี่ยมชมกิจการของนักลงทุนและนักวิเคราะห์
การตอบคำถามทางโทรศัพท์และ e-mail การเผยแพร่ผ่านสื่อต่างๆ และผ่าน web site
ของบริษัทฯ และยังได้จัดทำนโยบาย คู่มือ สำหรับกิจกรรมนักลงทุนสัมพันธ์ ทั้งนี้
เพื่อให้เกิดความมั่นใจว่าได้ปฏิบัติตามระเบียบ ข้อบังคับของกฎหมายที่เกี่ยวข้องอย่างครบถ้วน

นอกจากนี้ ได้มีการเปิดเผยสารสนเทศต่าง ๆ บน web site
ของบริษัทฯเพื่อให้ผู้มีส่วนได้เสียกลุ่มอื่นๆ ได้รับรู้ข้อมูลอย่างเท่าเทียมและทั่วถึง
ผู้สนใจสามารถติดต่อขอข้อมูลต่างๆ จากหน่วยงานนักลงทุนสัมพันธ์ของบริษัทฯ ได้ที่โทรศัพท์หมายเลข
02 299 5050 หรือ ส่ง e-mail investor@ shincorp.com หรือค้นหาข้อมูลได้บน
www.shincorp.com

การบริหารความเสี่ยงและการควบคุมภายใน

การควบคุมภายใน

คณะกรรมการบริษัทและผู้บริหารมีหน้าที่และความรับผิดชอบโดยตรงในการจัดให้มีและรักษาไว้ซึ่งระบบควบคุมภายใน
รวมทั้งดำเนินการทบทวนความมีประสิทธิภาพของระบบการควบคุมอย่างสม่ำเสมอ
เพื่อปกป้องเงินลงทุนของผู้ถือหุ้นและทรัพย์สินของบริษัทฯ การควบคุมภายในจะครอบคลุมถึง
การควบคุมทางการเงิน การดำเนินงาน
การกำกับดูแลการปฏิบัติงานให้เป็นไปตามกฎหมายและระเบียบที่เกี่ยวข้อง
และการบริหารความเสี่ยง

ระบบการควบคุมภายในที่บริษัทฯได้จัดไว้อย่างมีประสิทธิภาพ
จะช่วยให้บริษัทฯมีความมั่นใจอย่างสมเหตุสมผล (Reasonable assurance)
ที่จะสามารถบรรลุวัตถุประสงค์และเป้าหมายที่วางไว้ในเรื่องดังนี้

-   ระบบข้อมูล และรายงานทางการเงินมีความถูกต้อง เชื่อถือได้

-   ได้มีการปฏิบัติตามกฎระเบียบ นโยบาย กระบวนการทำงานของบริษัทฯและกฎหมายที่เกี่ยวข้อง

-   ทรัพย์สินของบริษัทฯมีอยู่จริงและได้มีการควบคุมดูแล จัดเก็บ รักษา เป็นอย่างดี

-   การดำเนินงานของบริษัทฯเป็นไปอย่างมีประสิทธิภาพ รวมทั้งมีการใช้ทรัพยากรอย่างประหยัด

-   วัตถุประสงค์ กลยุทธ์ของบริษัทฯได้มีการบรรลุและดำเนินงานอย่างมีประสิทธิผล

นอกจากนี้การมีระบบควบคุมภายในที่ดีจะช่วยให้บริษัทฯรับทราบรายการผิดปกติและเป็นสัญญาณเตือนภัยล่วงหน้า(Early
Warning System)รวมทั้งช่วยลดความเสี่ยงให้อยู่ในระดับที่ยอมรับได้

ระบบการควบคุมภายในที่บริษัทฯกำหนดขึ้นสอดคล้องกับแนวทางการจัดระบบการควบคุมภายในที่กำหนดโดย
The Committee of Sponsoring Organization of the Treadway
Commission(COSO) ซึ่งสามารถสรุปตามองค์ประกอบของการควบคุมแต่ละด้านดังนี้

1) ด้านองค์กรและสภาพแวดล้อม (Organization & Control Environment)

บริษัทฯได้จัดให้มีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของการควบคุมภายใน
ที่มีประสิทธิผล โดยบริษัทมีการกำหนดวิสัยทัศน์ เป้าหมาย กลยุทธ์ งบประมาน
รวมทั้งกำหนดหลักเกณฑ์ในการวัดผลที่ชัดเจนในการดำเนินงาน
และปรับโครงสร้างองค์กรให้สอดคล้องกับแผนธุรกิจเป็นประจำต่อเนื่อง
มีการปรับปรุงระบบการกำกับดูแลกิจการ สรรหาบุคลากรที่มีคุณภาพและพัฒนาอย่างต่อเนื่อง
มีนโยบายและระเบียบในการปฏิบัติงานที่ครอบคลุมธุรกรรมทางด้านการเงิน จัดซื้อ
การบริหารความเสี่ยงและด้านอื่นอย่างครบถ้วน

บริษัทฯมีจรรยาบรรณที่เป็นลายลักษณ์อักษรเพื่อเป็นแนวทางให้กรรมการ ผู้บริหาร
พนักงานปฏิบัติงานอย่างมีจริยธรรมและดูแลผู้มีส่วนได้เสียอย่างเป็นธรรม

2) ด้านการบริหารความเสี่ยง (Risk Management)

บริษัทฯกำหนดให้ทุกหน่วยงานประเมินและพิจารณาความเสี่ยงในการทำธุรกรรมต่างๆ
และบริษัทฯได้จัดให้มีระบบการบริหารความเสี่ยงในระดับองค์กรตั้งแต่ปี 2545
โดยมีหน่วยงานบริหารความเสี่ยง
คณะกรรมการบริหารความเสี่ยงและคณะกรรมการตรวจสอบทำหน้าที่กำกับดูแล

3) ด้านการควบคุมการปฏิบัติงานของผู้บริหาร (Management Control)

บริษัทฯได้กำหนดให้มีการแบ่งแยกหน้าที่งาน เพื่อให้เกิดระบบการควบคุมระหว่างกัน
กำหนดอำนาจหน้าที่ในการอนุมัติรายการและวงเงินเป็นลายลักษณ์อักษร
และได้จัดทำแนวทางการดูแลรายการที่เกี่ยวโยงและรายการระหว่างกันให้เป็นไปตามกฎหมาย

4) ด้านระบบสารสนเทศและสื่อสารข้อมูล (Information & Communication)

บริษัทฯจัดให้มีระบบข้อมูลเพื่อการตัดสินอย่างพอเพียงโดยมีหน่วยงานที่รวบรวม
วิเคราะห์และจัดเก็บในระบบคลังข้อมูลของบริษัทฯ
ระบบข้อมูลในองค์กรมีการสื่อสารทั้งสองทางอย่างมีประสิทธิภาพ
ในระดับคณะกรรมการบริษัทได้มีการจัดเตรียมข้อมูลและเอกสารอย่างเพียงพอต่อการตัดสินใจ

5) ด้านระบบการติดตาม (Monitoring)

บริษัทฯจัดให้มีระบบการติดตามโดยผู้บริหารและคณะกรรมการบริษัทเพื่อให้การดำเนินงานเป็นไปตามแผนที่วางไว้และหน่วยงานตรวจสอบภายในทำหน้าที่ติดตามและประเมินผลระบบการควบคุมอย่างอิสระและรายงานผลพร้อมข้อเสนอแนะให้ฝ่ายบริหารดำเนินการแก้ไข

ในการประชุมคณะกรรมการบริษัท ครั้งที่ 2/2549 เมื่อวันที่ 26 กุมภาพันธ์ 2550
ซึ่งมีคณะกรรมการตรวจสอบเข้าร่วมประชุมด้วย
คณะกรรมการบริษัทได้ประเมินระบบการควบคุมภายในของบริษัทฯตามแบบประเมินที่จัดทำขึ้นโดยคณะกรรมการกำกับหลักทรัพย์และตลาด
ทั้ง 5 ด้านคือ องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม แล้วเห็นว่า บริษัทฯมีการควบคุมภายในที่เพียงพอในแต่ละด้าน

นอกจากนี้ผู้สอบบัญชีภายนอกของบริษัทฯ คือ บริษัท ไพรส์วอเตอร์เฮ้าส์ คูเปอร์ส เอบีเอเอส จำกัด
เป็นผู้ตรวจสอบงบการเงินประจำงวดบัญชี 2549
ได้ให้ความเห็นว่าไม่พบข้อบกพร่องที่มีสาระสำคัญเกี่ยวกับระบบควบคุมภายในทางด้านบัญชีการเงินของบริษัทฯ

การตรวจสอบภายใน

บริษัทฯได้จัดตั้งส่วนงานตรวจสอบภายในเป็นหน่วยงานหนึ่งในบริษัท
มีโครงสร้างสายการบังคับบัญชารายงานตรงต่อคณะกรรมการตรวจสอบ
ทำหน้าที่ในการให้คำปรึกษาและตรวจสอบ ประเมินระบบควบคุมภายใน
ระบบบริหารความเสี่ยงและการกำกับดูแลกิจการ เพื่อให้แน่ใจว่าระบบการบริหารความเสี่ยง
ระบบควบคุมภายในและกระบวนการกำกับดูแลกิจการของบริษัท ได้จัดให้มีขึ้นอย่างพอเพียง
มีประสิทธิภาพตรงตามวัตถุประสงค์ที่วางไว้

ส่วนงานตรวจสอบภายในของบริษัทฯได้อ้างอิงมาตรฐานสากลการปฏิบัติงานวิชาชีพการตรวจสอบภายในของสมาคมผู้ตรวจสอบภายใน
เป็นกรอบในการปฏิบัติหน้าที่
พนักงานทุกคนของส่วนงานตรวจสอบภายในจะได้รับการอบรมเกี่ยวกับทักษะและวิธีการตรวจสอบที่จำเป็นทั้งด้านการตรวจสอบการดำเนินงาน
การตรวจสอบการปฏิบัติตามกฎหมาย การตรวจสอบด้านการเงิน
การตรวจสอบระบบสารสนเทศซึ่งจะทำให้สามารถปฏิบัติหน้าที่ได้อย่างมีประสิทธิภาพ

ส่วนงานตรวจสอบภายในของบริษัทฯได้จัดทำแผนการตรวจสอบประจำปี โดยพิจารณาตามปัจจัยเสี่ยง
(Risk based Approach)
ซึ่งจะเน้นความเสี่ยงสำคัญต่างๆที่จะมีผลกระทบต่อการบรรลุวัตถุประสงค์ของบริษัท
คณะกรรมการตรวจสอบพิจารณาสอบทานและอนุมัติแผนการตรวจสอบประจำปีดังกล่าว
และติดตามผลการตรวจสอบและผลการปฏิบัติงานของส่วนงานตรวจสอบภายในเป็นรายไตรมาส

การบริหารความเสี่ยง

บริษัทฯได้กำหนดนโยบายให้มีการบริหารความเสี่ยงทั่วเป็นส่วนหนึ่งของการดำเนินธุรกิจของบริษัทตั้งแต่ปี
2545 และมีคณะกรรมการบริหารความเสี่ยง (Risk Management Committee)
และหน่วยงานบริหารความเสี่ยง (Risk Management Unit) ทำหน้าที่ในการจัดทำนโยบาย
วางระบบ และประเมินความเสี่ยงต่างๆทั้งที่เกิดจากปัจจัยภายในและปัจจัยภายนอก
รวมทั้งกำหนดแนวทางในการบริหารและจัดการความเสี่ยงให้อยู่ในระดับที่ยอมรับได้
เพื่อให้การดำเนินธุรกิจสามารถเพิ่มมูลค่าและผลตอบแทนแก่ผู้ถือหุ้นของบริษัทฯ ในระยะยาว

บริษัทฯได้กำหนดให้พนักงาน ผู้บริหาร
และทุกหน่วยงานเป็นเจ้าของความเสี่ยงและมีความรับผิดชอบที่จะประเมิน
บริหารและจัดการความเสี่ยงที่รับผิดชอบให้มีระดับความเสี่ยงที่เหลืออยู่ในระดับที่ยอมรับได้(Acceptable
Residual Risk) ตลอดจนมีการสื่อสาร จัดฝึกอบรม สัมมนาเชิงปฏิบัติการแก่พนักงาน
ให้ตระหนักถึงความสำคัญของการบริหารความเสี่ยง

ผู้สอบบัญชี

คณะกรรมการตรวจสอบรับผิดชอบในการคัดเลือกผู้สอบบัญชีในเบื้องต้น
โดยพิจารณาถึงคุณสมบัติความเป็นอิสระ มีความรู้ความเชี่ยวชาญของการให้บริการในการสอบบัญชี
สามารถสอบทานงบการเงินเสร็จตามกำหนดเวลา ตลอดจนเข้าใจในธุรกิจของกลุ่มบริษัทฯ
และเสนอความเห็นให้คณะกรรมการบริษัทพิจารณาเพื่อนำเสนอแต่งตั้งผู้สอบบัญชีในที่ประชุมผู้ถือหุ้น

บริษัทฯได้ใช้บริการการสอบบัญชีจากบริษัท ไพร้ซ์วอเตอร์เฮาส์ คูเปอร์ เอบีเอเอส จำกัด (PWC)
เริ่มตั้งแต่ปี 2542 เป็นต้นมา และในปี 2549
บริษัทฯได้เปลี่ยนตัวผู้สอบบัญชีเป็นผู้สอบบัญชีท่านใหม่จาก PWC
เพื่อให้สอดคล้องตามประกาศของคณะกรรมการกำกับหลักทรัพย์และตลาดหลักทรัพย์
ซึ่งได้กำหนดให้บริษัทจดทะเบียนในตลาดหลักทรัพย์แห่งประเทศไทยจัดให้มีการหมุนเวียนผู้สอบบัญชี
(Auditor Rotation)
หากผู้สอบบัญชีรายเดิมปฏิบัติหน้าที่สอบทานหรือตรวจสอบและแสดงความเห็นต่องบการเงินของบริษัทมาแล้วห้ารอบปีบัญชีติดต่อกัน

นอกจากนี้ เพื่อดำรงความเป็นอิสระของผู้สอบบัญชี
คณะกรรมการตรวจสอบได้สอบทานความเป็นอิสระของผู้ตรวจสอบเป็นประจำทุกปี
รวมทั้งสอบทานงานให้บริการอื่น(Non- Audit Service) ของผู้สอบบัญชี
เพื่อให้มั่นใจว่าไม่มีเหตุการณ์ใดที่ทำให้ผู้สอบบัญชีขาดความเป็นอิสระในการแสดงความเห็นต่องบการเงิน

ค่าตอบแทนผู้สอบบัญชี ในปี 2549

1.  ค่าตอบแทนจากการสอบบัญชี (audit fee)

  ในปี 2549 บริษัทฯและบริษัทย่อยจ่ายค่าตอบแทนการสอบบัญชีให้แก่

-   ผู้สอบบัญชีของบริษัทฯ ในรอบปีบัญชีที่ผ่านมามีจำนวนเงินรวม 2,365,900 บาท
    ทั้งนี้ค่าตอบแทนดังกล่าวได้รวม Out of pocket ไว้ด้วย

-   สำนักงานสอบบัญชีที่ผู้สอบบัญชีสังกัด
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
    ในรอบปีบัญชีที่ผ่านมามีจำนวนเงินรวม 12,406,745 บาท

2.  ค่าบริการอื่น (non-audit fee)

ในปี 2549 บริษัทและบริษัทย่อยจ่ายค่าตอบแทนงานบริการอื่น ซึ่งได้แก่
การให้คำปรึกษาด้านบัญชีและภาษีให้แก่ สำนักงานสอบบัญชีที่ผู้สอบบัญชีสังกัด
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
ในรอบปีบัญชีที่ผ่านมามีจำนวนเงินรวม 1,288,098 บาท

จรรยาบรรณ

บริษัทฯได้จัดทำจรรยาบรรณ ซึ่งเป็นส่วนหนึ่งของนโยบายการกำกับดูแลกิจการเพื่อเป็นแนวทางและ
ข้อพึงปฏิบัติที่ดีให้กรรมการ ผู้บริหาร ตลอดจนพนักงานทุกๆ คนของบริษัทฯได้ยึดมั่นปฏิบัติงาน
ดำเนินธุรกิจบริษัทฯอย่างซื่อสัตย์ มีจริยธรรม ทั้งนี้
จรรยาบรรณของบริษัทฯมีเนื้อหาครอบคลุมในเรื่อง ดังนี้

1.  ความรับผิดชอบต่อผู้ถือหุ้น

2.  ความรับผิดชอบต่อลูกค้า

3.  ความรับผิดชอบต่อคู่ค้าและเจ้าหนี้

4.  ความรับผิดชอบต่อพนักงาน

5.  การแข่งขันทางการค้ากับคู่แข่งขัน

6.  ความรับผิดชอบต่อสังคมและสิ่งแวดล้อม

7.  ความขัดแย้งทางผลประโยชน์ (Conflict of Interests)

8.  การเสนอเงิน สิ่งจูงใจหรือรางวัล

9.  กิจกรรมทางการเมือง

10. การปกป้อง ดูแลรักษาทรัพย์สินของบริษัท

11. การให้ข้อมูลข่าวสาร หรือให้สัมภาษณ์ต่อสื่อมวลชน หรือต่อสาธารณชน

12. รายการระหว่างกันในกลุ่มบริษัท

13. การปฏิบัติตามกฎหมาย ระเบียบ และข้อบังคับ

ในปี 2549
บริษัทฯได้จัดตั้งคณะกรรมการจรรยาบรรณขึ้นและได้จัดอบรมจรรยาบรรณแก่ผู้บริหารและพนักงานจำนวน
2 รุ่น ในวันที่ 23 และ 29 มิถุนายน 2549 กรรมการ ผู้บริหารและพนักงานของบริษัทฯ
มีหน้าที่ต้องปฏิบัติตามจรรยาบรรณอย่างเคร่งครัด การละเลยหรือฝ่าฝืนใดๆ
จะได้รับการลงโทษหรือเลิกจ้างตามลักษณะแห่งความผิดตามควรแก่กรณี
นอกจากนี้ผู้บังคับบัญชาทุกระดับชั้นมีหน้าที่สอดส่องและส่งเสริมให้ผู้ใต้บังคับบัญชาปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

ในกรณีที่พบเห็นการปฏิบัติที่อาจขัดต่อจรรยาบรรณให้กรรมการ ผู้บริหาร และพนักงาน
สามารถรายงานงานเรื่องดังกล่าวต่อผู้บังคับบัญชา หรือฝ่ายทรัพยากรบุคคล
หรือส่วนงานตรวจสอบภายใน คณะกรรมการจรรยาบรรณและคณะกรรมการตรวจสอบแล้วแต่กรณี
ทั้งนี้ผู้ที่รายงานข้อมูลดังกล่าวจะได้รับการปกป้องดูแลจากบริษัทฯอย่างดี

ความขัดแย้งทางผลประโยชน์

คณะกรรมการบริษัท มีนโยบายในการดูแลรายการที่อาจจะเกิดความขัดแย้งทางผลประโยชน์
(Conflict of Interest) ของผู้ที่เกี่ยวข้องต่าง ๆ อาทิ กรรมการ ผู้บริหาร ผู้ถือหุ้นรายใหญ่
หรือพนักงาน อย่างรอบคอบ ซื่อสัตย์สุจริต เพื่อให้มั่นใจการกระทำหรือตัดสินใจใดๆ
ในนามของบริษัทฯต้องทำไปเพื่อมุ่งประโยชน์สูงสุดของบริษัทฯ ไม่ใช่เพื่อประโยชน์ส่วนตน ครอบครัว
พวกพ้องหรือบุคคลใกล้ชิด และให้เกิดความเป็นธรรม โปร่งใส
รวมทั้งมีการเปิดเผยข้อมูลในเรื่องดังกล่าวอย่างครบถ้วน เพียงพอ
โดยได้กำหนดไว้เป็นส่วนหนึ่งของนโยบายการกำกับดูแลกิจการในด้านจรรยาบรรณของบริษัทฯ

รายการระหว่างกัน

คณะกรรมการบริษัทได้กำหนดนโยบายการทำรายการระหว่างกันและรายการที่เกี่ยวโยงกันเพื่อป้องกันการเกิดความขัดแย้งทางผลประโยชน์
(Conflict of Interest) ควบคุมและดูแลรายการระหว่างกัน
โดยกำหนดให้รายการที่เกี่ยวกับทรัพย์สินหรือบริการ
ระหว่างกันให้ใช้ราคาและเงื่อนไขเช่นเดียวกันเหมือนทำรายการกับบุคคลภายนอก (Arm’s
Length Basis) กรณีที่ไม่มีราคาดังกล่าว
บริษัทฯจะพิจารณาเปรียบเทียบราคาสินค้าหรือบริการกับบุคคลภายนอกภายใต้เงื่อนไขที่เหมือนหรือคล้ายคลึงกัน
หรืออาจใช้ประโยชน์จากรายงานของผู้ประเมินอิสระซึ่งว่าจ้างโดยบริษัทฯมาทำการเปรียบเทียบราคาสำหรับรายการระหว่างกันที่สำคัญ
เพื่อให้มั่นใจว่าราคาดังกล่าวสมเหตุสมผลและเพื่อประโยชน์สูงสุดของบริษัทฯ
ในการดำเนินการอนุมัติการทำรายการระหว่างกันจะยึดแนวปฏิบัติเช่นเดียวกับการทำรายการอื่นๆ
ทั่วไป โดยได้กำหนดอำนาจของผู้มีสิทธิอนุมัติตามประเภทของรายการและวงเงินที่กำหนด

ทั้งนี้ ผู้บริหารที่มีส่วนได้เสียในรายการดังกล่าวจะไม่เป็นผู้อนุมัติรายการ
นอกจากนี้ยังมีคณะกรรมการตรวจสอบทำหน้าที่สอบทานและให้ความเห็นการทำรายการระหว่างกันและรายการที่เกี่ยวโยงกัน
เพื่อดูแลป้องกันความขัดแย้งทางผลประโยชน์และเป็นการปกป้องผลประโยชน์ของผู้ถือหุ้นรายย่อย
และการทำรายการระหว่างกันและรายการเกี่ยวโยงนั้น
บริษัทฯต้องปฏิบัติตามข้อกำหนดของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์

การดูแลเรื่องการใช้ข้อมูลภายใน

บริษัทฯ
มีนโยบายในการดูแลปกป้องข้อมูลภายในที่เป็นความลับและมีสาระสำคัญที่ยังไม่ได้เปิดเผยต่อสาธารณชน
เพื่อไม่ให้บุคคลภายในและผู้ที่ไม่มีอำนาจในการเข้าถึงข้อมูลนำข้อมูลไปใช้เพื่อประโยชน์ส่วนตน
โดยได้จัดทำนโยบายการดูแลรักษาความปลอดภัยของข้อมูล เพื่อจัดชั้นความลับของข้อมูล
ตลอดจนกำหนดผู้มีอำนาจที่จะเข้าถึงข้อมูลที่เป็นความลับเฉพาะที่มีความจำเป็นและเกี่ยวข้องต้องการใช้ข้อมูลเท่านั้น

บริษัทฯยังมีนโยบายห้ามซื้อขายหลักทรัพย์ของกลุ่มบริษัทฯโดยใช้ข้อมูลภายในของบริษัทฯที่มีสาระสำคัญและยังไม่ได้เปิดเผยต่อสาธารณชน
เพื่อประโยชน์ตนเองและผู้อื่น รวมทั้งกำหนดไว้ในจรรยาบรรณให้กรรมการ ผู้บริหาร
และพนักงานหลีกเลี่ยงหรืองดการซื้อขายหลักทรัพย์ของกลุ่มบริษัทฯในช่วง 1 เดือน
ก่อนการเปิดเผยข้อมูลแก่สาธารณชน ตลอดจนได้มีการจัดประชุมชี้แจง จัดอบรม
และจัดทำแนวทางการซื้อขายหลักทรัพย์ของบริษัทฯและมีการประกาศแจ้งช่วงเวลาที่ควรงดการซื้อขายหลักทรัพย์ของบริษัทฯให้ผู้บริหารของบริษัทฯรับทราบ

คณะกรรมการบริษัทได้กำหนดให้หน่วยงาน Compliance
รายงานสถานะการถือครองและการเปลี่ยนแปลง ในหลักทรัพย์ของบริษัทฯของกรรมการและผู้บริหาร
แจ้งต่อที่ประชุมคณะกรรมการบริษัทเป็นประจำทุกไตรมาส

การกระทำฝ่าฝืนใดๆ
บริษัทฯถือเป็นการปฏิบัติขัดกับนโยบายและจรรยาบรรณมีโทษทางวินัยอย่างร้ายแรงและยังมีความผิดตามมาตรา
241 และ 242 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

2.  บุคลากร

    1. บุคลากร

บุคลากรของบริษัทฯ ณ วันที่ 31 ธันวาคม 2549 มีจำนวน 99 คน แบ่งออกได้ตามสายงานที่สำคัญ
ๆ ดังนี้

  --------------------------------------- -------------------------------
  หน่วยงาน                                 จำนวนคน

  ผู้บริหารและพนักงานสนับสนุนผู้บริหาร             27

  Corporate Finance / Portfolio           39
  Management                              

  Support                                 33

  รวม                                     99
  --------------------------------------- -------------------------------

ผลตอบแทนรวมของบุคลากรของบริษัทฯ ณ สิ้นปี 2549 รวมทั้งสิ้น จำนวน 196.94 ล้านบาท
(ผลตอบแทนดังกล่าวประกอบด้วย เงินเดือน โบนัส และเงินสมทบกองทุนสำรองเลี้ยงชีพ
และผลประโยชน์อื่นๆ)

2. นโยบายด้านการบริหารบุคลากร

เพื่อการเป็นองค์กรชั้นนำที่ประสบความสำเร็จในการดำเนินธุรกิจอย่างยั่งยืน บริษัทฯ
จึงยังคงให้ความสำคัญกับการบริหารทรัพยากรบุคคล
ด้วยกลยุทธ์ที่มุ่งเสริมสร้างขีดความสามารถในการแข่งขันทั้งระดับบุคคล ทีมงาน และองค์กร
อย่างต่อเนื่องในหลายด้าน ดังนี้

1. พัฒนาการสร้างสรรค์วัฒนธรรมองค์กรแบบ Triple I (Individual Talents - Idea
Generation - Infinite Changes) อย่างต่อเนื่องเป็นปีที่สอง ภายใต้บรรยากาศ
“ปีแห่งการเรียนรู้ - Lifelong Learning Year 2006”
ที่เน้นการมีส่วนร่วมในกิจกรรมระหว่างผู้บริหารและพนักงานเพื่อการถ่ายทอด
แลกเปลี่ยนความรู้ทั้งในเชิงวิชาการ และประสบการณ์การดำเนินงานในหลากหลายวิชาชีพ
ซึ่งเป็นการปลูกฝังให้พนักงานรักการเรียนรู้ มีวิถีปฏิบัติแห่งการรู้เรียนร่วมกัน
อันเป็นรากฐานสำคัญในการต่อยอดวัฒนธรรมองค์กรให้แข็งแรงและยั่งยืนต่อไป

2. ดูแลและรักษาบุคลากรที่ร่วมงานกับองค์กร
โดยนอกจากให้ได้รับผลตอบแทนในการทำงานที่เหมาะสมกับผลการปฏิบัติงาน (Performance),
ศักยภาพ (Potential) และความสำคัญต่อธุรกิจ (Criticality) แล้ว
ยังได้รับการดูแลด้านการพัฒนาคุณภาพชีวิตในการทำงานที่ดีขึ้นด้วยการปรับปรุงสวัสดิการและสิทธิประโยชน์ให้เทียบเคียงกับตลาดแรงงานชั้นนำ
รวมทั้งการจัดกิจกรรมพนักงานสัมพันธ์ตามโครงการ “PLEARN@SHIN” ทั้งนี้
เพื่อสร้างขวัญกำลังใจและความมั่นใจในการทำงานร่วมกับบริษัทฯ ต่อไป

3. พัฒนาความรู้ ความสามารถของบุคลากรในทุกระดับให้สอดคล้องกับกลยุทธ์การดำเนินธุรกิจ
โดยมีนโยบายสนับสนุนการพัฒนาบุคลากรอย่างต่อเนื่อง ทั้งในด้านทักษะทั่วไป การบริหารจัดการ
และเทคนิควิชาชีพเฉพาะของแต่ละสายงาน ทั้งนี้
ให้เป็นไปอย่างสอดคล้องตามแผนการพัฒนารายบุคคล (Individual Development Plan)
ที่จัดทำขึ้น เพื่อรองรับการปรับตัวของธุรกิจได้อย่างทันท่วงที

4. ดำเนินโครงการ “แผนสืบทอดตำแหน่งงาน – Succession Planning” อย่างต่อเนื่อง
โดยเฉพาะระดับผู้บริหาร
เพื่อเตรียมความพร้อมให้กับบุคลากรผู้มีความสามารถและพร้อมที่จะเติบโตในระดับที่สูงขึ้น
ซึ่งจะเป็นการรองรับทิศทางการดำเนินธุรกิจในอนาคต
โดยสนับสนุนให้ได้รับการพัฒนาศักยภาพและทักษะทางการบริหารชั้นสูงอย่างใกล้ชิด

5. ติดตามประเมินผลโครงการ Talent Development Program
เพื่อเตรียมความพร้อมของบุคลากร
ที่มีศักยภาพสูงอย่างต่อเนื่องเพื่อรองรับความเจริญเติบโตทางธุรกิจและลดผลกระทบจากความเสี่ยงในการ
ขาดแคลนบุคลากรที่มีความรู้ความสามารถในระดับผู้นำ (Future Leader) ในอนาคต

6. พัฒนาการบริหารผลการปฏิบัติงาน (Performance Management System) ด้วยระบบ
“24/7 Performance on-line”
(ระบบประเมินผลงานและการสื่อสารผลงานผ่านเครือข่ายคอมพิวเตอร์)
ที่เน้นการสื่อสารสองทางและยังเป็นการเพิ่มช่องทางในการติดตามผลงาน ให้คำปรึกษาแนะนำ
และสอนงานในการปฏิบัติงานได้อย่างมีประสิทธิภาพโดยไม่มีข้อจำกัดด้านเวลาและสถานที่
เพื่อก่อให้เกิดผลลัพธ์ในการปฏิบัติงานรายบุคคล
ที่สอดคล้องกับเป้าหมายในระดับหน่วยงานและองค์กรอย่างมีประสิทธิภาพสูงสุด